CELEX: 31987R1016
Language: el
Date: 1987-04-08 00:00:00
Title: Κανονισμός (ΕΟΚ) αριθ. 1016/87 της Επιτροπής της 8ης Απριλίου 1987 για την παράταση όσον αφορά την Ελλάδα του κανονισμού (ΕΟΚ) αριθ. 138/87 σχετικά με επείγουσα ενέργεια για τη χορήγηση βουτύρου υπέρ των απόρων

Avis juridique important

|

31987R1016

Κανονισμός (ΕΟΚ) αριθ. 1016/87 της Επιτροπής της 8ης Απριλίου 1987 για την παράταση όσον αφορά την Ελλάδα του κανονισμού (ΕΟΚ) αριθ. 138/87 σχετικά με επείγουσα ενέργεια για τη χορήγηση βουτύρου υπέρ των απόρων  

Επίσημη Εφημερίδα αριθ. L 095 της 09/04/1987 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 1016/87 ΤΗΣ ΕΠΙΤΡΟΠΗΣ  της 8ης Απριλίου 1987  για την παράταση όσον αφορά την Ελλάδα του κανονισμού (ΕΟΚ) αριθ. 138/87 σχετικά με επείγουσα ενέργεια για τη χορήγηση βουτύρου υπέρ των απόρων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί γενικών κανόνων που ρυθμίζουν τα μέτρα παρεμβάσεως στην αγορά του βουτύρου και της κορυφής γάλακτος (1), όπως τροποποιήθηκε τελευταία από τον κανονισμό (ΕΟΚ) αριθ. 3790/85 (2), και ιδίως το άρθρο 7α,  Εκτιμώντας:  ότι ο κανονισμός (ΕΟΚ) αριθ. 138/87 της Επιτροπής (3) προβλέπει τη διάθεση για την δωρεάν χορήγηση βουτύρου, για αγαθοεργούς σκοπούς στις φιλανθρωπικές οργανώσεις και στους απόρους· ότι το μέτρο αυτό περιορίζεται στις 31 Μαρτίου 1987· ότι λόγω των κλιματικών συνθηκών στην Ελλάδα, ειναι σκόπιμο να παραταθεί η διάρκεια εφαρμογής του μέτρου αυτού σ' αυτό το κράτος μέλος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εφαρμογή του κανονισμού (ΕΟΚ) αριθ. 138/87 παρατείνεται έως τις 30 Απριλίου 1987 όσον αφορά την διάθεση βουτύρου για τη δωρεάν διανομή του, στην Ελλάδα, στους απόρους.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Απριλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 169 της 18. 7. 1968, σ. 1.  (2) ΕΕ αριθ. L 367 της 31. 12. 1985, σ. 5.  (3) ΕΕ αριθ. L 17 της 20. 1. 1987, σ. 18.